title: La Almarcha
text: La Almarcha (L'Almarcha en aragonés) ye un municipio castellanomanchego, situato en a provincia de Cuenca. A suya población ye de 578 habitants (2007), en una superficie de 64 km² y una densidat de población de 9,03 hab/km².
  
  Toponimia 
  Puet venir d'o arabe march que significa "prato", pero que en as luengas romances ha esdevenito "paúl". Juan A. Frago Gracia crei que os toponimos d'este tipo pueden representar casos d'homonimia con arabismos derivatos de machxar, (bella cosa pareixita a "mas" u a "pardina").
  
  A evolución y adaptación d'este toponimo cuencano dende l'arabe ye d'alcuerdo con a fonetica aragonesa, adaptanto a chim como una ch, (como o caso d'a "Mancha") y no como d'alcuerdo con o castellano que adauta a chim como a suya jota, primero fricativa sonora y dende o sieglo XVII velar.
  
  Localidaz d'a provincia de Cuenca